Publication: Magyar Közlöny
Issue: MK-2006-62 (Year: 2006, Number: 62)
Era: 2004-2010
Section: Melléklet a 27/1998. (VI. 10.) MKM rendelethez
Paragraph Index: 259

3. A vizsga értékelése A bábszínészet gyakorlati vizsga értékelésének általános szempontjai: – a figura hiteles megteremtése a báb közvetítésével, – a beszéd és a mozgatás összhangja, hanggal és mozgatással való ábrázolás ereje, – nyelvi kifejezőeszközök használata, – a bábmozgatás kifejezőereje, pontossága, a mozdulatsorok folyamatossága, – kapcsolatteremtés a közönséggel, – kettős színészi feladat ellátásánál a bábu és az animátor viszonya, – koncentráció, – térhasználat. A BÁB- ÉS DÍSZLETTERVEZÉS TANTÁRGY CÉLJA, FELADATA, SZAKMAI KÖVETELMÉNYEI A díszlet és a báb – a drámai gondolat és hatás mellett – az előadás ritmusát, folyamatosságát is szolgálja (könnyű díszletváltások: kifejező mozgású, karakteres, egyszerűen elkészíthető és használható bábok stb.), ezért a tervezőnek jó csapatjátékosként, rugalmasan kell alkalmazkodnia a rendező, a színház és a műhely elképzeléseihez, az előadás stílusához stb. A fentiek miatt a tantárgyat választó tanulóknak a kreativitásuk, manuális készségeik, szín- és formaérzékük fejlesztése mellett szükséges, hogy vizuálisan is képesek legyenek kifejezni magukat, továbbá a báb- és díszletkészítés folyamatában is részt tudjanak venni. A tantárgy célja mindezek elősegítése. Követelmények a továbbképző évfolyamainak elvégzése után A tanuló legyen képes – a műhelymunkák során alkalmazott anyagokat, technikákat biztonságosan és gazdaságosan használni, – minden bábtípust elkészíteni, – alkalmazkodni a rendező elképzeléseihez, a műhely lehetőségeihez, – a szakrajz, a színterv, illetve a díszlettervezési gyakorlatok során elképzeléseit közölni a megfelelő díszlettípusokhoz makett segítségével, – ítéletet alkotni az általa látott előadásról, – elkészíteni, illetve használni a saját maga által tervezett bábot. Ismerje – a színpadon, a díszlet-, illetve bábkészítés során használatos technikákat, – a történeti stílusokat és a kortárs törekvéseket, – a bábelőadás létrehozásának fázisait, munkamenetét, – a színpadi és műhely használatának rendjét, biztonsági előírásait, – a rokon szakmák (pirotechnikus, sminkes stb.) feladatát, lehetőségeit. A BÁB- ÉS DÍSZLETTERVEZÉS TANTÁRGY VIZSGAKÖVETELMÉNYEI A MŰVÉSZETI ZÁRÓVIZSGA KÖVETELMÉNYEI

Source: https://magyarkozlony.hu/hivatalos-lapok/fe19b5f967110c23da64a6d348d880a26db88494/dokumentumok/3c655fa8bb80f54e1d142caaef37c04be4fe2b0b/letoltes